**Amerikansk isolasjonisme** er en utenrikspolitisk strømning som hevder USAs fordel og rett til å handle unilateralt i internasjonal politikk. Isolasjonismen vil unngå innblanding i konflikter og permanente allianseforpliktelser utenfor det amerikanske kontinentet, og ofte betone USAs økonomiske uavhengighet, men avviser ikke diplomatisk og økonomisk samkvem som sådan. Isolasjonismen har vært særlig påtagelig i USAs forhold til Europa. Mer sjelden har noen isolasjonister, som «America First»-bevegelsen (1940–1941), tatt til orde for en egentlig tilbaketrekning fra de verdenspolitiske begivenhetene.

Den amerikanske isolasjonismen kan sies å ha blitt uttrykt allerede i president George Washingtons avskjedstale, hvor han oppfordret det amerikanske folket til å dra fordel sin isolerte beliggenhet i verden, og til å unngå forpliktelser i utenrikspolitikken, spesielt overfor europeiske makter.

Det tradisjonelle historiesynet har vært at USAs utenrikspolitikk har vekslet mellom isolasjonisme (tilbaketrekning) og internasjonalisme. Siden 1990-årene har flere historikere utfordret dette synet, og argumentert for at unilateralisme og ikke-intervensjonisme må forstås som vedvarende ideer i amerikansk utenrikspolitisk tenkning.

I det internasjonale politiske systemet som ble bygget opp etter krigen, har USA deltatt i forpliktende internasjonalt samarbeid gjennom institusjoner som FN og NATO. Det finnes derimot spor av isolasjonistisk eller ikke-intervensjonistisk tenkning i den hjemlige motstanden mot intervensjoner på andre kontinenter, og krav om tilbaketrekning av amerikanske styrker, for eksempel under og etter Vietnamkrigen og Irakkrigen.

Referanser
----------

1. 1 2 3 4 5  Doenecke, Justus D. (2017). «Isolationism». *Oxford Research Encyclopedia of American History* **(engelsk)**. Oxford University Press. doi:10.1093/acrefore/9780199329175.013.49.  Manglende eller tom `|url=` (hjelp); Bruk av `|besøksdato=` krever at `|url=` også er angitt. (hjelp)
2. 1 2  Braumoeller, Bear F. (2010). «The Myth of American Isolationism». *Foreign Policy Analysis* **(engelsk)**. 6 (4): 349–371. doi:10.1111/j.1743-8594.2010.00117.x.
3. 1 2  Restad, Hilde Eliassen (2015). *American Exceptionalism: An Idea that Made a Nation and Remade the World* **(engelsk)**. London og New York: Routledge. ISBN 978-0-415-81751-6.
4. ↑  McDougall, Walter A. (1997). *Promised Land, Crusader State: The American Encounter with the World since 1776* **(engelsk)**. Boston: Houghton Mifflin. ISBN 978-0-395-83085-7.
5. ↑  Dunn, David Hastings (2005). «Isolationism revisited: seven persistent myths in the contemporary American foreign policy debate». *Review of International Studies* **(engelsk)**. 31 (2): 237–261. doi:10.1017/S0260210505006431.
6. ↑  Podliska, Bradley F. (2010). *Acting Alone: A Scientific Study of American Hegemony and Unilateral Use-of-Force Decision Making*. Lanham: Lexington Books. ISBN 978-0-7391-4251-6.
7. ↑  Danielsen, Helge (2013). «USA og den kalde krigen». I Waage, Hilde Henriksen, Tamnes, Rolf og Vik, Hanne Hagtvedt. *Krig og fred i det lange 20. århundre*. Oslo: Cappelen Damm Akademisk. s. 46–67. ISBN 978-82-02-43191-4. CS1-vedlikehold: Flere navn: redaktørliste (link)

|  |  |
| --- | --- |
| Oppslagsverk/autoritetsdata | LCCN
 |